
REPUBLIKA E SHQIPERISE
MINISTRIA E BRENDSHME
Departamenti i Administrates Publike
Adresa: Bul. Deshmoret e Kombit, nr. 1, Tirane Kutia Postare Nr. 1751 	Tel/Fax: +355 4 251241, 235937

Nr._____ prot		Tirane, me _______2006

[bookmark: _GoBack]Dekret
Nr.5032, datë 7.9.2006

Për lirim ambasadori 

Në mbështetje të nenit 92, pika dh, të Kushtetutës, me propozim të Kryeministrit, 

Dekretoj:

Neni 1

Zoti Petrit Bushati, lirohet nga detyra e Ambasadorit të Jashtëzakonshëm dhe Fuqiplotë të Repubikës së Shqipërisë në Republikën e Serbisë, rezident.

Neni 2

Ky dekret hyn në fuqi menjëherë.

Presidenti i Republikës së Shqipërisë
Alfred Moisiu



Dekret
Nr.5033, datë 7.9.2006

Për lirim ambasadori 

Në mbështetje të nenit 92, pika dh, të Kushtetutës, me propozim të Kryeministrit, 

Dekretoj:

Neni 1

Zoti Ferit Hoxha, lirohet nga detyra e Ambasadorit të Jashtëzakonshëm dhe Fuqiplotë të Republikës së Shqipërisë në Republikën e Francës, rezident, si dhe e Ambasadorit të jashtëzakonshëm dhe Fuqiplotë të Republikës së Shqipërisë në Portugali dhe në Republikën Algjeriane Demokratike Popullore, jorezident.

Neni 2

Ky dekret hyn në fuqi menjëherë.

Presidenti i Republikës së Shqipërisë
Alfred Moisiu







Dekret
Nr.5034, datë 7.9.2006

Për emërim ambasadori

Në mbështetje të nenit 92, pika dh dhe 93 të Kushtetutës, me propozim të Kryeministrit,

Dekretoj:

Neni 1

Zoti Maxhun Peka, Ambasador i Jashtëzakonshëm dhe Fuqiplotë i Republikës së Shqipërisë në Republikën Popullore të Kinës, rezident, emërohet Ambasador i Jashtëzakonshëm dhe Fuqiplotë i Republikës së Shqipërisë në Republikën e Koresë, Republikën Popullore Demokratike të Koresë, Mongoli e në Republikën Popullore të Bangladeshit, jorezident.

Neni 2

Ky dekret hyn në fuqi menjëherë.

Presidenti i Republikës së Shqipërisë
Alfred Moisiu



VENDIM
Nr.607, datë 31.8.2006

PËR DISA NDRYSHIME NË VENDIMIN NR.158, DATË 22.3.2001, Të KËSHILLIT TË MINISTRAVE, “PËR STRUKTURËN, ORGANIKËN DHE NIVELIN E PAGAVE TË QENDRËS SË PUBLIKIMEVE ZYRTARE”

Në mbështetje të nenit 100 të Kushtetutës, të nenit 24, të ligjit nr.8502, datë 30.6.1999, “Për krijimin e Qendrës së Publikimeve Zyrtare” të ndryshuar dhe të neneve 124 e 128, të ligjit nr.8485, datë 12.5.1999, “Kodi i Procedurave Administrative të Republikës së Shqipërisë”, me propozimin e Ministrit të Drejtësisë, Këshilli i Ministrave 

VENDOSI:

Në vendimin nr.158, datë 22.3.2001 të Këshillit të Ministrave, të bëhen këto ndryshime:
1. Në pikën 1, lidhjet nr.I dhe nr.II zëvendësohen me lidhjet I dhe II, që i bashkëlidhen këtij vendimi.
2. Kategorizimi i pozicioneve “Përgjegjës sektori”, “Specialist” dhe “Korrektor”, sipas kolonës “Kategoria e Pagës”, të Lidhjes II, “Organika e Qendrës së Publikimeve Zyrtare”, të zbatohet duke filluar nga data 1 korrik 2006, në përputhje me përcaktimin e vendimit nr.407, datë 21.6.2006, të Këshillit të Ministrave, “Për miratimin e strukturës dhe niveleve të pagave të nëpunësve të disa institucioneve në varësi të ministrave të linjës””. 
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


Lidhja I
Organigrama e Qendrës së Publikimeve Zyrtare 

LIDHJA II

ORGANIKA E QENDRES SE PUBLIKIMEVE ZYRTARE

  

  POZICIONI	     			KATEGORIA E PAGES		   NUMRI


I. DREJTOR										1
Kryeredaktor										1

II. SEKTORI I FLETORES ZYRTARE						(7)
PERGJEGJES SEKTORI				III-a/1				1
REDAKTOR										1
KORREKTOR 						IV-a				2
OPERATOR										3

III. SEKTORI I BOTIMEVE TE TJERA						(5)
PERGJEGJES SEKTORI				III-a/1				1
INFORMATICIEN									1
KORREKTOR						IV-a				1
OPERATOR										1
SPECIALIST (ARKIVI)				IV-b				1

IV. SEKTORI I FINANCES DHE SHERBIMEVE					(5)
PERGJEGJES SEKTORI				III-b				1
SPECIALIST (PER MARKETINGUN)			IV-b				1
MAGAZINIER										1
SHOFER										1
PUNETOR PASTRIMI (PASTRUES)							1




PUNONJES GJITHSEJ								19














Konceptoi: Pergjegjesi i sektorit te zhvillimit organizativ, funksional dhe pagave

                  Enkela DUDUSHI

                  ________________________

